ಅಮ್ಮು ಜೊತೆಗಿನ ಮದುವೆ ಬಗ್ಗೆ ರಾಕೇಶ್ ಅಡಿಗ ಸ್ಪಷ್ಟನೆ

ಸ್ಯಾಂಡಲ್‌ವುಡ್‌ನ ‘ಜೋಶ್’ (Josh) ಹೀರೋ ರಾಕೇಶ್ ಅಡಿಗ (Rakesh Adiga) ಅವರು ಬಿಗ್ ಬಾಸ್ ಮನೆಗೆ ಕಾಲಿಟ್ಟ ಮೇಲೆ ಅವರ ಲಕ್ಕೂ ಲುಕ್ಕೂ ಎರಡು ಬದಲಾಗಿದೆ. ದೊಡ್ಮನೆಯಿಂದ ಹೊರ ಬಂದ ಮೇಲೆ ರಾಕಿ ಏನ್ಮಾಡ್ತಿದ್ದಾರೆ. ಅಮೂಲ್ಯ ಗೌಡ (Amulya Gowda) ಜೊತೆಗಿನ ಮದುವೆ (Wedding) ರಾಕಿ ಹೇಳೋದೇನು.? ಸ್ವತಃ ರಾಕೇಶ್ ಅಡಿಗ ಅವರೇ ಉತ್ತರಿಸಿದ್ದಾರೆ.

ದೊಡ್ಮನೆಯಿಂದ ಹೊರ ಬಂದ ಮೇಲೆ ರಾಕೇಶ್ ಅವರು ಸಿನಿಮಾ ಜೊತೆಗೆ ತಮ್ಮ ಯೂಟ್ಯೂಬ್‌ಗೆ ಮೆಡಿಟೇಶನ್ ಸೇರಿದಂತೆ ಹೊಸ ಬಗ್ಗೆ ವಿಚಾರಗಳನ್ನ ಹೇಳಲು ತೆರೆಮರೆಯಲ್ಲಿ ಕೆಲಸ ಮಾಡ್ತಿದ್ದಾರೆ. ತಮ್ಮ ನಿರ್ದೇಶನದ ಜೊತೆ ಹೊಸ ಪ್ರಾಜೆಕ್ಟ್ಗಳನ್ನ ರಾಕೇಶ್ ಒಪ್ಪಿಕೊಂಡಿದ್ದಾರೆ. ಜುಲೈನಲ್ಲಿ `ಜೋಶ್’ ನಟನ ಚಿತ್ರದ ಬಗ್ಗೆ ಗುಡ್ ನ್ಯೂಸ್ ಸಿಗಲಿದೆ.

ಕಳೆದ ಬಿಗ್ ಬಾಸ್ ಮನೆಯಲ್ಲಿ (Bigg Boss Kannada) ರಾಕಿ- ಅಮ್ಮು ಜೋಡಿ ನೋಡುಗರಿಗೆ ಮೋಡಿ ಮಾಡಿತ್ತು. ಇವರಿಬ್ಬರ ನಡುವೆ ಏನೋ ಇದೆ ಅನ್ನೋರಿಗೆ ರಾಕಿ ಉತ್ತರ ನೀಡಿದ್ದಾರೆ. ಹೌದಾ..? ಮುಂದೆ ರಾಕೇಶ್, ಅಮೂಲ್ಯನ ಮದುವೆಯಾಗುತ್ತಾರಾ (Wedding) ಎಂಬ ಪ್ರಶ್ನೆಗೆ ರಾಕಿ ನೇರ ಉತ್ತರ ನೀಡಿದ್ದಾರೆ. ಇಲ್ಲಾ ನಮ್ಮ ನಡುವೆ ಅಂತಹದ್ದೂ ಏನಿಲ್ಲ ಎಂದಿದ್ದಾರೆ. ಇದನ್ನೂ ಓದಿ:ಗುಂಟೂರು ಖಾರ ಸವಿಯಲು ಬರುತ್ತಿದ್ದಾರೆ ರಮ್ಯಾ ಕೃಷ್ಣ

ನಾವಿಬ್ಬರು ಒಳ್ಳೆಯ ಫ್ರೆಂಡ್ಸ್, ಬಿಗ್ ಬಾಸ್ ಮನೆಯಲ್ಲಿದ್ದಾಗ ನಮ್ಮಿಬ್ಬರ ಪ್ಯಾನ್ ಪೇಜ್ ಕೂಡ ಆಗುತ್ತೆ. ಜೋಡಿ ಅಂತಾನೂ ಟ್ರೋಲ್ ಮಾಡ್ತಾರೆ ಅಂತಾ ಒಂದು % ಐಡಿಯಾ ಇರಲ್ಲಿಲ್ಲ. ನಮ್ಮನ್ನ ನೋಡಿಯಾ ಇವರು ಮದುವೆಯಾದ್ರೆ ಚೆನ್ನಾಗಿರುತ್ತೆ ಅಂತಾ ಸಹಜವಾಗಿ ಅಭಿಮಾನಿಗಳಿಗೆ ಅನಿಸುತ್ತೆ ಆದರೆ ನಮಗೆ ಆ ಭಾವನೆ ಇಲ್ಲಾ. ನಮ್ಮ ಟ್ರೋಲ್‌ಗಳನ್ನ ನೋಡಿ ನಕ್ಕಿದ್ದೇವೆ. ಆದರೆ ಅಂತಹದ್ದೇನು ಇಲ್ಲಾ ಎಂದು ಅಮ್ಮು ಜೊತೆಗಿನ ಮದುವೆ ಬಗ್ಗೆ ಮಾತನಾಡಿದ್ದಾರೆ.

ಸದ್ಯ ‘ಜೋಶ್ 2’ ಸಿನಿಮಾ ಸೇರಿದಂತೆ ಹಲವು ಪ್ರಾಜೆಕ್ಟ್‌ಗಳ ಮಾತುಕತೆ ನಡೆಯುತ್ತಿದೆ. ಹಾಗಾಗಿ ನನ್ನ ಸಂಪೂರ್ಣ ಗಮನ ಕೆಲಸದ ಮೇಲಿದೆ ಎಂದು ರಾಕೇಶ್ ಅಡಿಗ ಮಾತನಾಡಿದ್ದಾರೆ.